Windows Server

Windows Server je názov produktov serverových operačných systémov vyvíjaných spoločnosťou Microsoft Corporation. Názov bol použitý pri nasledovných softvérových produktoch:
 Windows NT Server, vydania verzí 3.1 až  4.0, založené na  systémoch Windows NT postupne v rokoch 1993 až 1997. Podporovali platformu IA32, Aplha a PowerPC.

 Windows 2000 Server, vydanie založené na Windows 2000, ruší podporu pre procesory Alpha a PowerPC, iba čisto IA32. Zavedenie Active Directory a možnosť ovládať server pomocou Terminal Services, neskôr Remote Desktop Protocol.
 Windows Server 2003, nasledovník 2000, s jadrom XP. Podporuje procesory IA32 aj IA64 ( Itanium).
 Windows Server 2003 R2, reedícia s vylepšenými vlastnosťami, vydaná aj x64 verzia pre procesory architektúry AMD64
 Windows Server 2008, založené na jadre Windows Vista, pre x86 aj x86-64, taktiež IA64
 Windows Server 2008 R2, vydané v roku 2009 spolu s Windows 7, vydaná verzia len pre procesory AMD64 a IA64( nepodporuje x86).
 Windows Server 2012, vydané v roku 2012 založené na Windows 8. Taktiež používa kontroverzné prostredie Metro. Končí podpora pre Itanium IA64 architektúru.
 Windows Server 2012 R2, (Október 2013) je postavený na Windows 8.1. 
 Windows Server 2016, (Október 2016) je postavený na Windows 10 build 1607 pre verziu LTSC. Okrem verzie Server Core pribudla minimalistická verzia Nano Server.
 Windows Server 2019, (Október 2018) je postavený na Windows 10 build 1809 pre verziu LTSC. Medzi nové vlastnosti patria Windows Admin Center,  Container services, Storage spaces, ...  
 Windows Server 2022, (August 2021) je postavený na Windows 10 build 1809 pre verziu LTSC. Oproti verzii WS 2019 obsahuje iba malé zmeny. Predáva sa vo verziách Essentials, Standard, Datacenter a Azure Datacenter.

Špeciálne verzie (dnes už bez oficiálnej podpory Microsoftu):
 Windows Small Business Server, operačný systém založený na systéme Windows Server, s ďalšími integrovanými serverovými službami, zameraný na menšie organizácie
 Windows Essential Business Server, produkt podobný ako Windows Small Business Server, zameraný na stredne veľké organizácie
 Windows Home Server, domáci server umožňujúce zdieľanie súborov a streamovanie, automatické zálohovanie a vzdialený prístup.
 Hyper-V Server
 Windows HPC Server 2008/2008R2
Každý z týchto produktov mal zvyčajne viacero vydaní, ktoré sa zväčša líšia v limitoch hardvéru ( počet podporovaných fyzických a logických procesorov, veľkosť RAM) a podpore súčastí či licenciách na diaľkové pripájanie užívateľov ( cez RDP protokol).

Napríklad teda Windows NT 4.0 sa ponúkal vo verziách Workstation ( desktopová edícia), Server a Advanced Server.

Pozri aj 
 Windows NT

Operačné systémy
Microsoft Windows